Тимо Вернер

Тимо Вернер (роден на 6 март 1996, во Штутгарт) — германски фудбалер, напаѓач на  и на германската репрезентација.

Клупска кариера
Штутгарт
Вернер е роден во Штутгарт на 6 март 1996, а започнал да тренира фудбал во 2002 година кога се приклучил на младинската школа на ФК Штутгарт на шестгодишна возраст. Своето деби за првиот тим го имал на 1 август 2013 во квалификациите за Лига Европа против бугарскиот Ботев Пловдив. Вернер тогаш имал само 17 години, 4 месеци и 25 дена што го прави најмладиот играч на Штутгарт кој настапил во некој официјален натпревар за клубот.

Тој го направил своето деби во Бундеслигата на 17 август 2013 година во натпреварот против Баер Леверкузен. На 22 септември 2013 година тој го постигнал својот прв гол во Бундеслигата за Штутгарт против Ајнтрахт Франкфурт во ремито 1-1. На 10 ноември, Вернер постигнал два гола во победата на неговиот тим над Фрајбург со 3-1 реализирајќи за 2-0 и 3-1, и со тоа станал најмладиот играч во историјата на Бундеслигата кој успеал да постигне два гола на еден натпревар. На денот на неговиот 18-ти роденден Вернер го потпишал својот прв професионален договор. Својата прва сезона како професионалец ја завршил со 34 настапи (30 во Бундеслигата, 2 во Купот на Германија и 2 во Лига Европа) и 4 постигнати гола.

Во неговата последна сезона (2015-2016) во Штутгарт, Вернер постигнал 6 погодоци за клубот завршувајќи како втор најдобар клупски стрелец зад Даниел Дидави кој имал 13. Сепак и покрај неговите добри игри сезоната завршила разочарувачки за Штутгарт, бидејќи клубот испаднал од Бундеслигата по четири децении.

РБ Лајпциг
По испаѓањето на Штутгарт во Втората Бундеслига, Вернер потпишал четиригодишен договор со новопромовираниот Бундеслигаш Ред Бул Лајпциг. Трансферот бил вреден 10 милиони евра, и со тоа Вернер станал најскапото засилување на РБ Лајпциг во историјата на клубот.

Своето деби за клубот го направил на 20 август 2016 во натпреварот од Купот на Германија против Динамо Дрезден. Осум дена подоцна дебитирал во за клубот во Бундеслигата во играјќи како стартер во ремито 2-2 на гостувањето против Хофенхајм.

Репрзентативна кариера 
Вернер играл за Германија на Европското првенство за играчи под 17 години во 2012.

Во март 2017 тој го добил првиот повик во сениорската репрезентација од страна на селекторот Јоаким Лев за пријателскиот натпревар против Англија и квалификацискиот за Светското првенство 2018 година против Азербејџан на 22 март и 26 март 2017 година.

 Клупска статистика 
Статистиката е ажурирана на 10 март 2015.

 Сезона Клуб Првенство Национален куп Континентален куп Останати купови Вкупно Лига Наст Гол Лига Наст Гол Лига Наст Гол Лига Наст Гол Наст Гол 2013-2014  Штутгарт   БЛ  30  4  КГ  2  0  ЛЕ  2Во квалификациите.  0  -  -  -  34  4 2014-2015  БЛ  32  3  КГ  1  0  -  -  -  -  -  -  33  3 2015-2016  БЛ   33  6  КГ  3  1  -  -  -  -  -  -  36  7Вкупно Штутгарт 95  13   6  1   2  0   -  -  103  14 2016-2017   РБ Лајпциг  БЛ  22  14  КГ  1  0  -  -  -  -  -  -  25  14Вкупно во кариерата 117  27   7  1   2  0   -  -  126  28

Титули
Клупски
  Челси 
  УЕФА Лига на шампиони : 1
 2020-2021
  Суперкуп на УЕФА : 1
 2021
  Светско клупско првенство : 1
 2021

  РБ Лајпциг 
 Куп на Германија : 1
 2022-2023
 Суперкуп на УЕФА : 1 
 2023

  Тотенхем 
 УЕФА Лига Европа : 1
 2024-2025

Репрезентативни
 Германија
  Куп на конфедерации : 1
 2017

 Наводи 

Надворешни врски

Тимо Вернер на soccerway
Тимо Вернер на transfermarkt
Тимо Вернер на espn
Тимо Вернер на goal.com 

Категорија:Живи луѓе
Категорија:Германски фудбалери
Категорија:Фудбалери на ФК Штутгарт
Категорија:Фудбалери на РБ Лајпциг
Категорија:Фудбалери на ФК Челзи
Категорија:Фудбалери на ФК Тотенхем
Категорија:Фудбалери на ФК Сан Хосе Ертквејкс
Категорија:Фудбалери од Бундеслигата
Категорија:Родени во 1996 година